Deputat în Parlamentul  
Republicii Moldova

\_\_\_\_\_\_ nr. \_\_\_\_\_\_\_\_

„\_\_\_\_\_” \_\_\_\_\_\_ 2019

**Domnului Vladimir Golovatiuc**

**Președinte al Comisiei Economie, Buget și Finanțe**

**AMENDAMENT**

la proiectul de Lege pentru modificarea anexei nr.1 la

Legea nr.160/2011 privind reglementarea prin autorizare a

activității de întreprinzător

nr. 299 din 04.12.2019

În temeiul dispozițiilor art. 65 alin. (2) și în coroborare cu art. 59 din Regulamentul Parlamentului, aprobat prin Legea nr. 797/1996, în rezultatul examinării proiectului de lege în referință, prezint următorul,

**Amendament**

Proiectul de lege pentru modificarea anexei nr.1 la Legea nr.160/2011 privind reglementarea prin autorizare a activității de întreprinzător va fi modificat la poziția 33 din Anexa 1 al Legii 160 după cum urmează:

|  |  |  |  |  |  |
| --- | --- | --- | --- | --- | --- |
| 33 | Act de confirmare a perimetrului minier pentru:   * Extragerea substanțelor minerale utile * Extragerea apelor subterane * Construcția și exploatarea construcțiilor nelegate de extragerea substanțelor minerale utile | Agenția pentru Geologie și Resurse minerale |  | Gratuit | 4 ani  4 ani  4 ani |
|  |  |  |  |  |  |

**Argumentare.**

Autorul a explicat necesitatea aprobării acestui proiect ca fiind una „tehnică”. De fapt, modificările sunt substanțiale și nicicum nu pot fi calificate ca fiind tehnice.

Autorul propune modificarea termenului de exploatare a resurselor minerale de la 5 ani până la unul nelimitat, iar pentru apele subterane - de la 5 ani la 25 de ani.

De facto, statul se privează de dreptul de a interveni sub orice formă în cazul în care un agent economic exploatează resursele naturale cu un impact potențial devastator asupra mediului.

De asemenea, autorul nu a prezentat nici o evaluare a impactului asupra mediului a legislației. Deși nu negăm necesitatea creării unui mediu antreprenorial favorabil, dezvoltarea economică nu trebuie să aibă loc cu prețul sănătății și siguranței populației, sau a distrugerii de întregi comunități de dragul exploatării zăcămintelor.

Riscurile de abuzuri sunt majore iar cu titlu de sunt frecventele cazuri mediatizate în care interesele companiilor exploatatoare de resurse deseori se ciocnesc de rezistența localnicilor dintr-o localitate sau alta.

Aceste modificări pot avea un impact potențial devastator asupra comunităților locale, distrugându-le natura, solurile, apele, motiv din care se propune reducerea la 4 ani a termenului actului permisiv.

**Deputat Dumitru Alaiba**